seungwon929/Th-miracl huggingface dataset:
เมธี ธรรมรังสี

พลตรี เมธี ธรรมรังสี (13 กันยายน พ.ศ. 2478 - 12 พฤศจิกายน พ.ศ. 2554) จบการศึกษาจากโรงเรียนนายร้อยพระจุลจอมเกล้ารุ่นที่ 7 (จปร.7) จบการศึกษาจากวิทยาลัยป้องกันราชอาณาจักรรุ่นที่ 31 รับราชการเหล่าทหารม้าในค่ายอดิศร ศูนย์การทหารม้า อำเภอเมือง จังหวัดสระบุรี มาตลอดชีวิตราชการจนกระทั่งเกษียณในปี พ.ศ. 2538

ชีวิตส่วนตัว พล.ต.เมธี มีชื่อเล่นเรียกว่า "เฮง" สื่อมวลชนและบุคคลในแวดวงมวยจึงนิยมเรียกว่า "เสธ.เฮง" ขณะที่เพื่อนร่วมรุ่นจะเรียกว่า "ไอ้เฮง" และมีฐานะเป็นประธานรุ่น จปร.7 อีกด้วย

หลังเกษียณแล้ว พล.ต.เมธี ได้เข้าสู่แวดวงการเมืองท้องถิ่นด้วยการสมัครตำแหน่งสมาชิกสภาเทศบาลเมืองสระบุรี (ส.ท.) ในนามของทีมรักเมืองเพรียว ได้รับเลือกให้เป็นนายกเทศมนตรี เป็นเวลาถึง 4 สมัย

ในการชุมนุมของพันธมิตรประชาชนเพื่อประชาธิปไตย พ.ศ. 2551 ที่ทำเนียบรัฐบาล ทางที่ชุมนุมเกิดขาดแคลนห้องน้ำ พล.ต.เมธี ก็ได้ส่งห้องน้ำแบบน็อคดาวน์หรือแบบเคลื่อนที่ได้ให้กับทางกลุ่มพันธมิตรฯ ด้วย

นอกจากนี้แล้ว พล.ต.เมธี ยังมีบทบาทในแวดวงมวยไทยเนื่องจากเป็นโปรโมเตอร์และเป็นเจ้าของค่ายมวย "ส.ธรรมรังสี" เป็นผู้จัดรายการครั้งใหญ่หลายครั้งทั้งเวทีมวยราชดำเนินและสนามมวยเวทีลุมพินี อีกทั้งเป็นที่ปรึกษาของบริษัท เพชรยินดี บ็อกซิ่ง โปรโมชั่น จำกัด ของนายวิรัตน์ วชิรรัตนวงศ์ รวมทั้งเคยเป็นประธานจัดการแข่งขันมวยสากลที่จังหวัดสระบุรีอีกด้วย

พล.ต.เมธี ธรรมรังสี เสียชีวิตเมื่อเวลา 06.00 น. ของวันที่ 12 พฤศจิกายน พ.ศ. 2554 ด้วยโรคชรา ที่โรงพยาบาลศูนย์สระบุรี หลังจากเข้ารับการรักษาตัวที่โรงพยาบาลแห่งนี้มานานกว่า 7 เดือน สิริอายุได้ 76 ปี
โรงเรียนชลบุรีเรืองกิตติ์พณิชยการ

โรงเรียนชลบุรีเรืองกิตติ์พณิชยการ เป็นสถานศึกษาขนาดกลาง ตั้งอยู่ที่ 528 ถนนพิพิธ ตำบลบ้านโขด อำเภอเมืองชลบุรี จังหวัดชลบุรี 20000 โทรศัพท์ 0-3827-8820

โรงเรียนชลบุรีเรืองกิตติ์พณิชยการเป็นโรงเรียนอาชีวศึกษาเอกชน สังกัดสำนักบริหารงานคณะกรรมการการส่งเสริมการส่งเสริมการศึกษาเอกชน กระทรวงศึกษาธิการ จัดตั้งเมื่อ 1 พฤษภาคม พ.ศ. 2549 ตามใบอนุญาต เลขที่ ชบ.0002/2549 โดยเปิดสอนหลักสูตรประกาศนียบัตรวิชาชีพ(ปวช.) ของกรมอาชีวศึกษา แผนกการบัญชี การขาย และคอมพิวเตอร์ธุรกิจ มี ดร.วรศักดิ์ วัชรกำธร เป็นผู้รับใบอนุญาตจัดตั้ง

สร้างคนดี มีความรู้ คู่คุณธรรม

สร้างคนดี หมายถึง พัฒนาคนให้เป็นมนุษย์ที่สมบูรณ์ทั้งร่างกาย จิตใจ และสติปัญญา

มีความรู้ หมายถึง สามารถพัฒนาองค์ความรู้ต่างๆ นำไปบูรณาการใช้ในการดำรงชีวิตประจำวัน

คู่คุณธรรม หมายถึง นำองค์ความรู้ไปประกอบวิชาชีพที่สุจริต ควบคู่กับคุณธรรม จิรยธรรม และวัฒนธรรมในการดำรงชีวิต เพื่อให้สามารถอยู่ในสังคมร่วมกับผู้อื่นได้อย่างมีความสุข
เฮริฟอร์ดเชอร์

เฮริฟอร์ดเชอร์ หรือ เฮริฟอร์ดเชียร์ (, ฟังเสียง) เป็นมณฑลในอังกฤษในสหราชอาณาจักร ที่ตั้งอยู่ทางภาคมิดแลนด์สตะวันตกของอังกฤษโดยมีเฮริฟอร์ดซึ่งเป็นเมืองมหาวิหารเป็นเมืองหลวง

เฮริฟอร์ดเชอร์มีเขตแดนติดกับชร็อปเชอร์ทางตอนเหนือ, วูสเตอร์เชอร์ทางตะวันออก, กลอสเตอร์เชอร์ทางตะวันออกเฉียงใต้ และทางด้านเวลส์ก็มีมณฑลเกวนต์ทางตะวันตกเฉียงใต้ และเพาวิสทางตะวันตก
แฮมป์เชอร์

แฮมป์เชอร์ หรือ แฮมป์เชียร์ (, ; ย่อ Hants) หรือ “มณฑลเซาท์แธมพ์ตัน” บางครั้งก็เคยเรียกว่า “เซาท์แธมป์ตันเชอร์” หรือ “แฮมป์ตันเชอร์”

แฮมป์เชอร์เป็นมณฑลในอังกฤษในสหราชอาณาจักรที่ตั้งอยู่ทางฝั่งทะเลด้านใต้ของอังกฤษโดยมีวินเชสเตอร์เป็นเมืองหลวง แฮมป์เชอร์มีเขตแดนติดกับดอร์เซ็ท, วิลท์เชอร์, บาร์คเชอร์, เซอร์รีย์ และ เวสต์ซัสเซ็กซ์
ลิงคอล์นเชอร์

ลิงคอล์นเชอร์ หรือ ลิงคอล์นเชียร์ (, or ,ออกเสียง; ย่อ Lincs) เป็นมณฑลในอังกฤษในสหราชอาณาจักร ที่ตั้งอยู่ทางตะวันออกของอังกฤษโดยมีลิงคอล์นเป็นเมืองหลวง

ลิงคอล์นเชอร์มีเขตแดนติดกับนอร์โฟล์ค, เคมบริดจ์เชอร์, รัทแลนด์, เลสเตอร์เชอร์, น็อตติงแฮมเชอร์, เซาท์ยอร์คเชอร์, and the อีสต์ไรดิงแห่งยอร์คเชอร์ และมีเขตแดนติดกับนอร์ทแธมป์ตันเชอร์ราว 19 เมตรซึ่งเป็นเขตแดนระหว่างมณฑลที่สั้นที่สุดในอังกฤษ
อีสต์ซัสเซกซ์

อีสต์ซัสเซกซ์ () เป็นเทศมณฑล (county) แห่งหนึ่งในประเทศอังกฤษ ตั้งอยู่ในเซาท์อีสต์อิงแลนด์ (ภาคการปกครองตะวันออกเฉียงใต้ของอังกฤษ)
อีสต์ซัสเซกซ์มีเขตแดนติดกับเทศมณฑลเคนต์, เทศมณฑลเซอร์รีย์, เทศมณฑลไบรตันและโฮฟ และเทศมณฑลเวสต์ซัสเซกซ์ และทางตอนใต้เป็นช่องแคบอังกฤษ
เลสเตอร์เชอร์

เลสเตอร์เชอร์ หรือ เลสเตอร์เชียร์ (, or ,ออกเสียง; ย่อ Leics) เป็นมณฑลในอังกฤษในสหราชอาณาจักร ที่ไม่มีเขตแดนติดทะเล เลสเตอร์เชอร์ตั้งอยู่ทางตอนกลางของอังกฤษ ชื่อของมณฑลมาจากชื่อเมืองเลสเตอร์

เลสเตอร์เชอร์มีเขตแดนติดกับดาร์บีเชอร์ทางตะวันตกเฉียงเหนือ, น็อตติงแฮมเชอร์ทางเหนือ, รัทแลนด์ทางตะวันออก, วอริคเชอร์ทางตะวันตกเฉียงใต้, สตาฟฟอร์ดเชอร์ทางตะวันตก, ลิงคอล์นเชอร์ทางตะวันออกเฉียงเหนือ และ นอร์ทแธมตันเชอร์ทางตะวันออกเฉียงใต้
นอร์ฟอล์ก

นอร์ฟอล์ก หรือ นอร์เฟิก (, ออกเสียง) เป็นมณฑลในอังกฤษในสหราชอาณาจักร ที่ตั้งอยู่ทางตะวันออกของอังกฤษ โดยมีนอริชเป็นเมืองหลวง

นอร์ฟอล์กมีเขตแดนติดกับลิงคอล์นเชอร์ทางตะวันตก เคมบริดจ์เชอร์ทางตะวันตกและทางตะวันตกเฉียงใต้ และซัฟฟอล์กทางด้านใต้ ทางเหนือและตะวันออกติดทะเลเหนือ
สแตฟฟอร์ดเชอร์

สแตฟฟอร์ดเชอร์ หรือ สแตฟฟอร์ดเชียร์ (, "สแตเฟิร์ดเชอร์" หรือ "สแตเฟิร์ดเชียร์", ฟังเสียง, ย่อ "Staffs") เป็นมณฑลในอังกฤษในสหราชอาณาจักร ที่ตั้งอยู่ในภาคมิดแลนด์สตะวันตกของอังกฤษ โดยมีสแตฟฟอร์ดเป็นเมืองหลวง

สแตฟฟอร์ดเชอร์มีเขตแดนติดกับเชชเชอร์, ดาร์บีเชอร์, เลสเตอร์เชอร์, วอริคเชอร์, เวสต์มิดแลนด์, วูสเตอร์เชอร์ และชร็อพเชอร์
ซัฟฟอล์ก

ซัฟฟอล์ก หรือ ซัฟเฟิก ( ออกเสียง) เป็นมณฑลในอังกฤษในสหราชอาณาจักร ที่ตั้งอยู่ในบริเวณอีสต์แองเกลียของอังกฤษ โดยมีอิปสวิชเป็นเมืองหลวง

ซัฟฟอล์กมีเขตแดนติดกับนอร์ฟอล์กทางตอนเหนือ, เคมบริดจ์เชอร์ทางตะวันตก และเอสเซ็กซ์ทางตอนใต้ ทางตะวันออกเป็นทะเลเหนือ
คลินต์ แมนเซลล์

คลินต์ แมนเซลล์ (Clint Mansell) เกิดวันที่ 7 มกราคม ค.ศ. 1963 เป็นนักดนตรี-ผู้ประพันธ์เพลงชาวอังกฤษ และ เป็นอดีตนักร้องนำ และ มือกีตาร์ แห่งวงป็อปวิลอีตอิตเซลฟ์

คลินต์ แมนเซล เคยเป็นนักร้องนำ และ มือกีตาร์ ของวงอังกฤษป็อปวิลอีตอิตเซลฟ์หลังจากที่ได้ยุบวงของ ป็อปวิลอีตอิตเซลฟ์ ในปี 1996 เมื่อ เพื่อนของเขา คือ ผู้กำกับ ดาร์เรน อโรนอฟสกี้ ได้จ้างเขามาทำเครดิตให้กับภาพยนตร์เรื่องแรกของเขาคือ Pi
โรงเรียนบางปะกงบริหารธุรกิจ

โรงเรียนบางปะกงบริหารธุรกิจ เป็นสถานศึกษาขนาดกลาง ตั้งอยู่ที่ 1/425 หมู่ 14 ซอย 7/3 ถนนจรัญญานนท์ ตำบลบางวัว อำเภอบางปะกง จังหวัดฉะเชิงเทรา 24180 โทรศัพท์ 0-3853-8809

โรงเรียนบางปะกงบริหารธุรกิจเป็นโรงเรียนอาชีวศึกษาเอกชน สังกัดสำนักบริหารงานคณะกรรมการการส่งเสริมการส่งเสริมการศึกษาเอกชน กระทรวงศึกษาธิการ จัดตั้งเมื่อ 27 กันยายน พ.ศ. 2542 ตามใบอนุญาตเลยที่ ฉช.1/2542 โดยเปิดสอนหลักสูตรประกาศนียบัตรวิชาชีพ(ปวช.) ของกรมอาชีวศึกษา แผนกการบัญชี การขาย และคอมพิวเตอร์ธุรกิจ และหลักสูตรประกาศนียบัตรวิชาชีพชั้นสูง(ปวส.) ของกรมอาชีวศึกษา แผนกการบัญชี การตลาด และคอมพิวเตอร์ธุรกิจ มีดร.วรศักดิ์ วัชรกำธรเป็นผู้รับใบอนุญาตจัดตั้ง บริหารงานโดยผู้อำนวยการ

สร้างคนดี มีความรู้ สู่สังคม

สร้างคนดี หมายถึง การสร้างผู้เรียนที่มีความพฤติดี มีวินัย มีความรับผิดชอบต่อตนเองและสังคม ประพฤติปฏิบัติตนเป็นแบบอย่างที่ดี

มีความรู้ หมายถึง มีความรู้ในด้านวิชาการ ด้านกิจกรรม และคุณธรรมจริยธรรม

สู่สังคม หมายถึง การสร้างผู้เรียนให้มีคุณธรรมดี มีระเบียบวินัย ก้าวทันเทคโนโลยี เป็นแบบอย่างและแนวทางในการพัฒนาสังคมและประเทศชาติ
อารามมาซ็อง

อารามมาซ็อง (; ) เป็นอารามของคณะซิสเตอร์เชียน ตั้งอยู่ที่หมู่บ้านมาซ็อง-ลาเบอี ในจังหวัดอาร์แด็ช แคว้นโรนาลป์ ประเทศฝรั่งเศส

อารามมาซ็องก่อตั้งขึ้นเมื่อปี ค.ศ. 1120 จากอารามบอนโว และเป็นอารามแม่ของอารามเลอตอรอเน (ค.ศ. 1136), อารามซีลวาแน (ค.ศ. 1136), อารามบอนวาล (ค.ศ. 1147) และอารามเซน็องก์ (ค.ศ. 1148) ระหว่างสงครามร้อยปี อารามมาซ็องถูกปล้นทำลายได้รับความเสียหาย และต่อมาโดยอูเกอโน แต่ในคริสต์ศตวรรษที่ 18 อารามมาซ็องก็ได้รับการฟื้นฟูและสร้างใหม่

อารามมาซ็องถูกยุบในช่วงสงครามปฏิวัติฝรั่งเศส ระหว่างคริสต์ศตวรรษที่ 19 และ 20 หินจากสิ่งก่อสร้างของอารามก็ถูกนำไปใช้ในการก่อสร้างสิ่งก่อสร้างอื่น โดยเฉพาะในการก่อสร้างอารามเล็กสมัยใหม่ที่ติดกับตัวอารามเดิม เพราะอารามเดิมมีขนาดใหญ่เกินไปและเยือกเย็น ส่วนที่ยังหลงเหลืออยู่ได้รับการอนุรักษ์ไว้อย่างระมัดระวัง
โอเติง

โอเติง (, ฟังเสียง) เป็นเมืองที่ตั้งอยู่ในจังหวัดโซเนลัวร์ในแคว้นบูร์กอญในประเทศฝรั่งเศส เมืองโอเติงตั้งอยู่ทางตะวันออกของฝรั่งเศส โอเติงเป็นเมืองเก่าที่สร้างมาตั้งแต่สมัยโรมัน

โอเติงเป็นที่ตั้งของมหาวิหารแซ็ง-ลาซาร์แห่งโอเติง
หินดินดาน

หินดินดาน () เป็นหินตะกอนเนื้อเม็ด (clastic sedimentary rock) ที่มีเนื้อละเอียดมาก ขนาดตะกอนภายในหินดินดานจะมองไม่เห็นด้วยตาเปล่า มีองค์ประกอบของโคลนที่มีแร่ดิน (clay minerals) ปนกับเศษแร่ที่มีขนาดทรายแป้ง โดยเฉพาะแร่ควอร์ตซ์ และแร่แคลไซต์ โดยจะมีสัดส่วนองค์ประกอบของแร่ที่แปรเปลี่ยนไปอย่างกว้างขวาง ลักษณะเด่นของหินดินดานนี้จะมีฟิสซิลิตี (fissility) ที่เห็นเป็นแนวรอยแตกขนานไปกับชั้นบางๆที่มักมีความหนาน้อยกว่า 1 เซนติเมตร ส่วนหินโคลน (mudstone) นั้นองค์ประกอบจะคล้ายกับหินดินดานแต่จะไม่แสดงลักษณะฟิสซิลิตี

หินดินดานนี้สามารถแยกจากหินโคลนได้โดยการลูบด้วยนิ้ว หากมีคราบสีดำติดแสดงว่าเป็นหินดินดาน

น้ำหนัก 130 กรัม
ขนาด 45.5 ลูกบาศก์เซนติเมตร

1.การสำรวจหินดินดาน
สมเด็จพระรูปศิริโสภาคย์มหานาคนารี

สมเด็จพระรูปศิริโสภาคย์มหานาคนารี มีพระนามเดิมว่า สั้น หรือ มาก (ประสูติ: ราว พ.ศ. 2254 — สิ้นพระชนม์: พ.ศ. 2344) เป็นพระราชชนนีในสมเด็จพระอมรินทราบรมราชินี ถือเป็นพระสัสสุ (แม่ยาย) ในพระบาทสมเด็จพระพุทธยอดฟ้าจุฬาโลกมหาราช

สมเด็จพระรูปศิริโสภาคย์มหานาคนารี มีพระนามเดิมว่า สั้น หรือ มาก เป็นธิดาของท่านตาเจ้าพลอยและท่านยายเจ้าถี ท่านยายเจ้าถีเป็นธิดาท่านตาเจ้าแสน มีพี่สาวคือ ท่ายยายเมือง ซึ่งเป็นยายของเจ้าพระยาราชบุรี (เสม วงศาโรจน์)

ขณะที่ยังเป็นสามัญชนนั้นพระองค์ได้สมรสกับทองบุตรท่านตาเจ้าพร และท่านยายเจ้าชี และเป็นหลานของท่านตาเจ้าปะขาวพลาย พี่น้องร่วมบิดามารดาของท่านตาเจ้าแสน ทั้งสองมีบุตร-ธิดาด้วยกัน 10 คน ได้แก่

ด้วยเหตุที่พระชนนีสั้น เป็นพระชนนีในสมเด็จพระอมรินทราบรมราชินี พระชนนีสั้นจึงได้รับการสถาปนาเป็นสมเด็จพระรูปศิริโสภาคย์มหานาคนารี แต่ต่อมาภายหลังสมเด็จพระรูปศิริโสภาคย์ฯ ได้เสด็จออกบวชชีเนื่องจากปัญหาความขัดแย้งกับพระบรมวงศานุวงศ์

สมเด็จพระรูปศิริโสภาคย์มหานาคนารี ได้ถวายนิวาสนสถานเดิมของท่านอุทิศให้สร้างวัดขึ้นก่อนในขณะที่ยังมีพระชนมชีพอยู่ สันนิษฐานกันว่า ท่านผนวชเป็นรูปชีแล้วในขณะนั้น เดิมเรียกกันว่าวัดอัมพวา ตามชื่อคลองอัมพวา ต่อมาสมเด็จพระอมรินทราบรมราชินี และบรรดาเหล่าราชินิกุลบางช้าง ได้โดยเสด็จพระราชกุศลสร้างเพิ่มเติมให้สมบูรณ์ขึ้น พระบาทสมเด็จพระนั่งเกล้าเจ้าอยู่หัวทรงสร้างพระปรางค์ขึ้นประดิษฐานพระบรมราชสรีรังคารพระบาทสมเด็จพระพุทธเลิศหล้านภาลัย และสร้างกุฎีใหม่ทั้งพระอาราม พระบาทสมเด็จพระจอมเกล้าเจ้าอยู่หัวก็ได้ทรงบูรณะพระอุโบสถ สร้างเสมาขึ้นใหม่ พระราชทานนามว่า วัดอัมพวันเจติยาราม

นอกจากวัดอัมพวันเจติยารามแล้ว สมเด็จพระรูปฯ ยังได้ทรงบูรณปฏิสังขรณ์วัดโบราณอีกวัดหนึ่ง ซึ่งทรุดโทรมสิ้นสภาพแล้ว ชื่อ วัดทอง ต่อมาภายหลังพระบาทสมเด็จพระนั่งเกล้าเจ้าอยู่หัวทรงปฏิสังขรณ์ พระราชทานนามว่า วัดกาญจนสิงหาสน์

สมเด็จพระอมรินทราบรมราชินี ได้ทรงสถาปนาวัดโบราณในคลองบางพรหม ซึ่งเดิมชื่อ วัดเงิน พระบาทสมเด็จพระนั่งเกล้าเจ้าอยู่หัว ทรงปฏิสังขรณ์เช่นกัน ถึงรัชสมัยของพระบาทสมเด็จพระจอมเกล้าเจ้าอยู่หัวทรงปฏิสังขรณ์เพิ่มเติม แล้วพระราชทานชื่อว่าวัดรัษฎาธิษฐาน เพื่อให้คล้องจองกับวัดกาญจนสิงหาสน์ ทั้งวัดจึงเป็นวัดเงิน-วัดทอง คู่กันของสมเด็จพระรูปฯ และสมเด็จพระอมรินทราบรมราชินี

เมื่อสมเด็จพระรูปศิริโสภาคย์มหานาคนารีได้สิ้นพระชนม์ในรูปชี พระบาทสมเด็จพระพุทธยอดฟ้าจุฬาโลกได้โปรดเกล้าฯ พระราชทานพระโกศไม้สิบสองหุ้มทองคำ สำหรับทรงพระศพเจ้านาย ทำให้สมเด็จพระอมรินทราบรมราชินี ทรงปลื้มปิติ ถึงกับเอ่ยพระโอษฐ์ด้วยความชื่นพระทัยว่า ""แม่ข้าได้เป็นเจ้า""

ต่อมาในรัชสมัยของพระบาทสมเด็จพระจอมเกล้าเจ้าอยู่หัว รัชกาลที่ 4 ทรงได้สถาปนาพระอัฐิเป็น "สมเด็จพระรูปศิริโสภาคย์มหานาคนารี"
หินกรวดมนฐาน

หินกรวดมนฐาน () เป็นหินกรวดมนที่ประกอบไปด้วยหินชนิดเดียวกัน ที่มีการคัดขนาดดี มักจะวางตัวอยู่ในหน่วยหินชั้นล่างสุดของชุดหินหนึ่งๆ และจะวางตัวอยู่บนชั้นหินที่ถูกกัดกร่อน สามารถใช้เป็นตัวกำหนดความไม่ต่อเนื่องของชั้นหินได้
แซ็ง-โล

แซ็ง-โล (, ฟังเสียง) เป็นเทศบาลของจังหวัดม็องช์ในแคว้นบัส-นอร์ม็องดีในประเทศฝรั่งเศส แซ็ง-โลตั้งอยู่ทางตะวันตกเฉียงเหนือของประเทศ
จังหวัดโอต-ลัวร์

โอต-ลัวร์ (; ) เป็นจังหวัดที่ตั้งอยู่ในแคว้นโอแวร์ญ-โรนาลป์ในประเทศฝรั่งเศส จังหวัดโอต-ลัวร์ตั้งตามชื่อแม่น้ำลัวร์ ตัวจังหวัดตั้งอยู่ทางใต้ตอนกลางของฝรั่งเศสโดยมีเลอปุย-อ็อง-เวอแลเป็นเมืองหลัก

โอต-ลัวร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดโอแวร์ญ, ล็องก์ด็อก และลียอแน

สถานที่สำคัญและน่าสนใจในจังหวัดโอต-ลัวร์ได้แก่อาสนวิหารแม่พระรับสารแห่งเลอปุย-อ็อง-เวอแลที่ตั้งอยู่ที่เลอปุย-อ็อง-เวอแล
จังหวัดลัวเรแชร์

ลัวเรแชร์ () เป็นจังหวัดที่ตั้งอยู่ในแคว้นซ็องทร์-วาลเดอลัวร์ในประเทศฝรั่งเศส จังหวัดลัวเรแชร์ตั้งตามชื่อแม่น้ำลัวร์และแม่น้ำแชร์ ตัวจังหวัดตั้งอยู่ทางเหนือตอนกลางค่อนไปทางเหนือของประเทศ โดยมีบลัวเป็นเมืองหลัก

ลัวเรแชร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดออร์เลอาแนและตูแรน

สถานที่สำคัญและน่าสนใจในจังหวัดลัวเรแชร์ก็ได้แก่ปราสาทและวังแห่งลุ่มแม่น้ำลัวร์ที่เป็นมรดกโลก ที่รวมทั้งพระราชวังช็องบอร์และพระราชวังบลัว
จังหวัดมาร์น

มาร์น () เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส จังหวัดมาร์นตั้งตามชื่อแม่น้ำมาร์น ตัวจังหวัดตั้งอยู่ทางตะวันออกเฉียงเหนือของประเทศ โดยมีชาลง-อ็อง-ช็องปาญ (เดิมชื่อชาลง-อ็อง-มาร์น) เป็นเมืองหลัก

มาร์นเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดช็องปาญ

สถานที่สำคัญและน่าสนใจในจังหวัดมาร์นก็ได้แก่อาสนวิหารนักบุญสเทเฟนแห่งชาลง
จังหวัดเออเรลัวร์

เออเรลัวร์ () เป็นจังหวัดที่ตั้งอยู่ในแคว้นซ็องทร์-วาลเดอลัวร์ในประเทศฝรั่งเศส จังหวัดเออเรลัวร์ตั้งตามชื่อแม่น้ำเออร์และแม่น้ำลัวร์ ตัวจังหวัดตั้งอยู่ทางตะวันออกเฉียงเหนือของฝรั่งเศสโดยมีชาทร์เป็นเมืองหลัก

เออเรลัวร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดออร์เลอาแน, แปร์ช และชาร์แทร็ง

สถานที่สำคัญและน่าสนใจในจังหวัดเออเรลัวร์ก็ได้แก่อาสนวิหารแม่พระแห่งชาทร์หรือปราสาทชาโตเดิง
จังหวัดโวกลูซ

โวกลูซ (, ฟังเสียง; ) เป็นจังหวัดที่ตั้งอยู่ในแคว้นพรอว็องซาลป์โกตดาซูร์ในประเทศฝรั่งเศส จังหวัดโวกลูซตั้งตามชื่อน้ำพุที่มีชื่อเสียงฟงแตน-เดอ-โวกลูซ ตัวจังหวัดตั้งอยู่ทางตะวันออกเฉียงใต้ของฝรั่งเศส โดยมีอาวีญงเป็นเมืองหลวง

โวกลูซก่อตั้งขึ้นเมื่อวันที่ 8 ธันวาคม ค.ศ. 1793 จากบางส่วนของจังหวัดบุช-ดูว์-โรน, โดรม และบัสซาลป์ (ที่ต่อมาเปลี่ยนเป็นอาลป์-เดอ-โอต-พรอว็องส์)

สถานที่สำคัญและน่าสนใจในจังหวัดโวกลูซก็ได้แก่ ประตูชัยแห่งออร็องฌ์, มหาวิหารออร็องฌ์ และมหาวิหารคาร์เพนทราส์
จังหวัดว็องเด

ว็องเด (, ฟังเสียง) เป็นจังหวัดที่ตั้งอยู่ในแคว้นเปอีเดอลาลัวร์ในประเทศฝรั่งเศส จังหวัดว็องเดตั้งตามชื่อแม่น้ำว็องเด ตัวจังหวัดตั้งอยู่ทางทิศตะวันตกของประเทศ โดยมีลาร็อชซูว์รียงเป็นเมืองหลวง
เจสซิกา แทนดี้

เจสซี อลิซ "เจสซิกา" แทนดี้ () (7 มิถุนายน ค.ศ. 1909 - 11 กันยายน ค.ศ. 1994) เป็นนักแสดงชาวอังกฤษ ทั้งละครเวทีและภาพยนตร์

เธอปรากฏตัวครั้งแรกบนเวทีลอนดอนในปี ค.ศ. 1926 เมื่ออายุได้ 16 ปี รับบทแสดงคู่กับนักแสดงอื่นอย่าง ลอเรนซ์ โอลิเวียร์, จอห์น กีลกัด เป็นต้น เธอยังแสดงภาพยนตร์อังกฤษ จากนั้นชีวิตสมรสเธอก็จบลงกับแจ็ก ฮอว์กินส์ เธอย้ายไปอยู่นิวยอร์ก ที่เธอพบกับนักแสดงชาวแคนาดา ฮูม โครนีน ที่เป็นสามีคนที่ 2 ของเธอ และมักได้แสดงละครเวทีและบนจออยู่บ่อยครั้ง

เธอได้รับการเสนอชื่อเข้าชิงรางวัลโทนีจากการแสดงบท แบลนเช ดูบอยส์ ในละครบรอดเวย์เรื่อง "A Streetcar Named Desire" ในปี 1948 โดยได้รับรางวัลร่วมกับแคเทอรีน คอร์เนลล์และจูดิธ แอนเดอร์สัน หลังจากนั้น 3 ทศวรรษ เธอยังมีผลงานเป็นระยะ ๆ รวมถึงในภาพยนตร์ของอัลเฟรด ฮิตช์คอกเรื่อง "The Birds" (1963) และผลงานการแสดงที่รับรางวัลโทนีอย่างเรื่อง "The Gin Game" (เธอแสดง 2 บทบาท คู่กับสามีของเธอ โครนีน) ในปี 1977

ในช่วงกลางคริสต์ทศวรรษ 1980 เธอมีผลงานอีกครั้ง เธอแสดงคู่กับฮูม โครนีน ในละครบรอดเวย์เรื่อง "Foxfire" ในปี 1983 และผลงานดัดแปลงโทรทัศน์ 4 ปีให้หลัง ได้รับทั้งรางวัลโทนีและรางวัลเอมมีจากบทแอนนี เนชันส์ ในช่วงปลายปีนี้เธอปรากฏในภาพยนตร์หลายเรื่องอย่างเช่นเรื่อง "Cocoon" (1985) ที่มีโครนีนด้วยเช่นกัน

เธอกลายเป็นนักแสดงหญิงที่อายุมากที่สุดที่ได้รับรางวัลออสการ์ในสาขานักแสดงนำหญิงยอดเยี่ยม จากการแสดงในเรื่อง "Driving Miss Daisy" (1989) ทั้งยังได้รับรางวัลบริติชฟิล์มอวอร์ดและรางวัลลูกโลกทองคำ เธอยังได้รับการเสนอชื่อเข้าชิงรางวัลออสการ์ในสาขานักแสดงสมทบหญิงยอดเยี่ยมจากการแสดงในเรื่อง "Fried Green Tomatoes" (1991) เธอเป็นโรคมะเร็งรังไข่ในปี 1990 แต่ก็ยังทำงานต่อจนเธอเสียชีวิตหลังจากนั้นไม่นาน
หินโผล่

หินโผล่ () คือชั้นหิน (bedrock) ที่โผล่พ้นผิวดินขึ้นมา บางแห่งถูกปกคลุมด้วยตะกอนพื้นผิว เช่น ตะกอนน้ำพา หรือพวกพืชพรรณต่าง ๆ ทำให้ไม่สามารถเห็นหินโผล่ได้ชัดเจน อย่างไรก็ตามตะกอนที่คลุมชั้นหินโผล่นี้มักถูกกัดกร่อน โดยจะโผล่ให้เห็นได้ง่ายตามบริเวณที่มีอัตราการผุพังสูง เช่น ไหล่เขาที่มีความชัน ขอบฝั่งแม่น้ำ หรือบริเวณที่มีการเคลื่อนตัวของแผ่นเปลือกโลก นอกจากนี้ยังเกิดจากการกระทำของมนุษย์เช่นกัน เช่น การขุดถมสร้างถนน

หินโผล่นี้เป็นตัวบ่งชี้ถึงการเรียงตัวของชั้นหินตะกอนที่สำคัญและใช้ทำแผนที่ธรณีวิทยา (geologic map) รวมทั้งบอกถึงประวัติทางธรณี ณ จุดที่มีหินโผล่ โดยศึกษาโครงสร้างธรณีจากแนวการวางตัวของหินโผล่ ได้แก่ ระนาบชั้นหิน (bedding plane), แกนคดโค้ง (fold axis), การเรียงตังของตะกอน (foliation)
นายตำรวจปกครอง

นายตำรวจปกครอง หรือ นายตำรวจฝ่ายปกครอง () คือ ข้าราชการตำรวจชั้นสัญญาบัตรกลุ่มหนึ่งของโรงเรียนนายร้อยตำรวจ (รวมถึงนายตำรวจปกครองที่ทำหน้าที่ปกครองในโรงเรียนเตรียมทหาร) ที่ทำหน้าที่ปกครองบังคับบัญชานักเรียนนายร้อยตำรวจ นักเรียนอบรม และนักเรียนเตรียมทหารในส่วนของสำนักงานตำรวจแห่งชาติ
นายตำรวจปกครองนั้นไม่ใช่อาจารย์ ไม่ได้มีหน้าที่เหมือนอาจารย์ฝ่ายปกครอง ของโรงเรียนทั่วๆไป นายตำรวจปกครอง มีบทบาทหน้าที่ต่างๆกว้างขวางมาก ดังนี้

โดยสรุป คำว่า "นายตำรวจปกครอง" ไม่ใช่ชื่อของตำแหน่ง แต่เป็นคำจำกัดความของข้าราชการตำรวจที่ทำหน้าที่ปกครองบังคับบัญชา ปลูกฝังกวดขันระเบียบวินัย อบรมหล่อหล่อมความคิด จิตวิญญาณ ทัศนคติ เสริมสร้างภาวะผู้นำ และอุดมการณ์ให้แก่นักเรียนนายร้อยตำรวจ นักเรียนอบรม และนักเรียนเตรียมทหารในส่วนของสำนักงานตำรวจแห่งชาติ

"นายตำรวจปกครอง" ที่อยู่ในฐานะใกล้ชิดนักเรียนนายร้อยตำรวจมากที่สุด คือ นายตำรวจปกครองที่ดำรงตำแหน่ง "ผู้บังคับหมวด" "ผู้บังคับกองร้อย" "รองผู้กำกับการ" และ "ผู้กำกับการ" ของฝ่ายปกครอง 1,2 และ 3 กองบังคับการปกครอง

โรงเรียนนายร้อยตำรวจ (Royal Police Cadet Academy : RPCA) เป็นสถาบันการศึกษาระดับอุดมศึกษาของสำนักงานตำรวจแห่งชาติ มีหน้าที่และความรับผิดชอบในการให้การศึกษาอบรมนักเรียนนายร้อยตำรวจ และนักเรียนอบรมหลักสูตรต่างๆ เพื่อบรรจุและแต่งตั้งเป็นข้าราชการตำรวจชั้นสัญญาบัตร ในตำแหน่งรองสารวัตรหรือเทียบเท่า ตามความต้องการของสำนักงานตำรวจแห่งชาติ 
โรงเรียนนายร้อยตำรวจประกอบด้วยบุคลากรหลักๆ 3 ฝ่าย ได้แก่

“นายตำรวจปกครอง” ตามระเบียบโรงเรียนนายร้อยตำรวจ ว่าด้วยการปกครองบังคับบัญชานักเรียนนายร้อยตำรวจ พ.ศ. 2552 หมายความว่า “นายตำรวจชั้นสัญญาบัตรในโรงเรียนนายร้อยตำรวจที่ได้รับมอบหมายให้ทำหน้าที่ปกครองนักเรียนนายร้อยตำรวจ” ทั้งนี้ มิได้มีการกำหนดตำแหน่งหรือมีชื่อเรียกตำแหน่งว่า “นายตำรวจปกครอง” โดยเฉพาะแต่อย่างใด แต่เป็นคำเรียกรวมสำหรับนายตำรวจที่ทำหน้าที่ในการปกครองบังคับบัญชา สอดส่องดูแลความประพฤตินักเรียนนายร้อยตำรวจหรือผู้เข้ารับการฝึกอบรมหลักสูตรต่างๆ อบรมแบบธรรมเนียมของวิชาชีพตำรวจ และทำหน้าที่ในการอบรมหล่อหลอมความคิด จิตวิญญาณ ปลูกฝังคุณลักษณะที่ดีให้แก่นักเรียนและผู้เข้ารับการอบรม ทั้งนี้นายตำรวจปกครองนั้น หมายความถึงนายตำรวจในสังกัดกองบังคับการปกครองที่ทำหน้าที่ปกครองบังคับบัญชานักเรียนเตรียมทหารด้วย

สายการบังคับบัญชาของนายตำรวจปกครอง ได้แก่ ตำแหน่งดังต่อไปนี้

ทั้งนี้ นายตำรวจปกครอง ในสังกัดฝ่ายปกครอง 1,2,3 มีความรับผิดชอบหน้าที่ ในขอบเขตดังนี้

นายตำรวจปกครอง
รวมภาพการทำหน้าที่ของนายตำรวจปกครอง
ระบบลำธาร

ระบบลำธาร หรือ drainage system หรือ drainage pattern เป็นลักษณะของทิศทางการไหลของธารน้ำ แม้ว่าสาขาแม่น้ำทั้งหลายจะไหลไปทางเดียวกัน แต่รูปร่างหรือรูปแบบแม่น้ำ มักมีลักษณะณะแตกต่างกันไปในแต่ละพื้นที่ ซึ่งอาจจะเนื่องมาจากชนิดหิน (lithology) ลักษณะโครงสร้างหิน (rock structure) และความลาดชันที่แตกต่างกันก็ได้ ระบบธารน้ำที่พบเห็นบ่อย ๆ ได้แก่
ปราสาทโบราณแห่งเกาะอีเยอ

ปราสาทโบราณแห่งเกาะอีเยอ (, ฟังเสียง) เป็นซากปราสาทที่ตั้งอยู่บนฝั่งมหาสมุทรแอตแลนติกในจังหวัดว็องเด แคว้นเปอีเดอลาลัวร์ ประเทศฝรั่งเศส

โอลีวีเยที่ 4 แห่งกลีซง นักสร้างปราสาทคนสำคัญเป็นผู้สร้างปราสาทแห่งเกาะอีเยอเพื่อใช้ในการป้องกันชาวเกาะจากการถูกรุกรานโดยชาวต่างประเทศ ครั้งที่เกาะถูกยึดครองนานที่สุดก็เมื่อโรเบิร์ต โนลส์ โจรสลัดมีชื่อของอังกฤษเข้ามาบุกยึดปราสาทในปี ค.ศ. 1355 และยึดครองเกาะอยู่ 37 ปี ในปี ค.ศ. 1381 โอลีวีเยที่ 5 แห่งกลีซงก็ยึดเกาะคืนได้ระหว่างการยึดปัวตูคืน

ระหว่างยุคฟื้นฟูศิลปวิทยา ฌ็องที่ 5 แห่งรีเยอ ประมุขของเกาะก็ทำการก่อสร้างกำแพงและหอล้อมรอบปราสาท การก่อสร้างลักษณะนี้ทำโดยวิศวกรจากอิตาลีที่พระเจ้าฟร็องซัวที่ 1 ทรงนำกลับมาจากสงครามอิตาลีด้วย ต่อมาโวบ็องก็วิวัฒนาการปรับปรุงมาใช้ในการสร้างป้อมอันมีชื่อเสียงต่อมา ระบบการป้องกันนี้มีประสิทธิภาพดีพอที่จะต่อต้านผู้รุกรานชาวสเปนหลายพันคนในปี ค.ศ. 1550 ที่เข้ามาจากทางเหนือ จนต้องถอยทางทะเลไปทางคาบสมุทรไอบีเรีย

ระหว่างปี ค.ศ. 1654 ปี ค.ศ. 1660 เมื่อมีกรก่อสร้างป้อมปราการขนาดเล็กตามแบบของโวบ็องขึ้น ปราสาทแห่งเกาะอีเยอหมดความสำคัญลงไปและถูกรื้อทิ้งในปลายคริสต์ศตวรรษที่ 17 พร้อมกับปราสาทโบราณหลายปราสาทตามชายฝั่งทะเลของฝรั่งเศสตามพระบรมราชโองการของพระเจ้าหลุยส์ที่ 14 แห่งฝรั่งเศส ผู้ทรงกังวลว่าถ้ายังคงอยู่ในสภาพดีก็อาจจะเปิดโอกาสให้ฝ่ายศัตรูยึดและทำเป็นที่ตั้งมั่นได้

ปราสาทได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1890.
สันดอนเชื่อมเกาะ

สันดอนเชื่อมเกาะ () เป็นคำบัญญัติของราชบัณฑิตยสถาน หรือที่รู้จักกันในชื่อของ ทะเลแหวก สันดอนเชื่อมเกาะเป็นลักษณะทางธรณีสัณฐานวิทยาชนิดหนึ่ง ที่มีลักษณะเป็นสันทรายเชื่อมระหว่างชายฝั่งกับเกาะ โดยจะปรากฏขึ้นเมื่อระดับน้ำทะเลลดลง และจะชัดเจนมากในช่วงก่อนและหลังวันขึ้น 15 ค่ำประมาณ 5 วัน สำหรับในประเทศไทยช่วงเวลาที่เหมาะสมจะอยู่ในช่วงเดือนพฤศจิกายนถึงต้นพฤษภาคม

สันดอนเชื่อมเกาะเป็นสันทรายที่เกิดจากการพัดพาตะกอนทรายมาสะสมตัวบนสัณฐานโดยกระแสน้ำทะเลและคลื่น เกิดเป็นแนวยาวยื่นออกจากชายฝั่งทะเลออกไปเชื่อมกับเกาะขนาดเล็กในทะเล ตัวอย่างสันดอนเชื่อมเกาะในประเทศไทย ได้แก่ สันดอนเชื่อมเกาะเต่า สุราษฎร์ธานี สันดอนเชื่อมเกาะบริเวณอ่าวคุ้งกระเบน จันทบุรี และสันดอนเชื่อมเกาะยอบริเวณทะเลสาบสงขลา
โสภี พรรณราย

โสภี พรรณราย เป็นนามปากกาของสุรภี โพธิสมภรณ์ (นก) นักเขียนนวนิยายไทย มีผลงานที่ถูกนำไปสร้างเป็นละครโทรทัศน์หลายต่อหลายเรื่อง

สุรภีเป็นชาวกรุงเทพมหานคร จบการศึกษาบัญชีจากโรงเรียนพณิชยการพระนคร และด้านการบริหารทั่วไป จากมหาวิทยาลัยรามคำแหง ผลงานประพันธ์เรื่องแรกคือเรื่อง แฝดสาวเจ้าเสน่ห์ เขียนเป็นตอนๆ ตีพิมพ์ในนิตยสารดรุณี ในฐานะนักเขียนสมัครเล่น ต่อมาเมื่อนิตยสารดรุณีปิดตัวลง ก็หยุดเขียนไป 1 ปี กระทั่งได้รับคำแนะนำจากคุณบำรุง สำนักพิมพ์รวมสาส์น แนะนำให้ไปเขียนนิตยสารภาพยนตร์บันเทิง จึงเริ่มเขียนนวนิยายเรื่อง "ปิ่นมุก" และเขียนต่อมาอีก 1-2 เรื่อง จากนั้นได้ลาออกจากงานประจำเพื่อนมาเขียนนวนิยายอย่างเดียว
น้ำขึ้นลง

น้ำขึ้นน้ำลง (อังกฤษ: tide) เกิดขึ้นเนื่องจากอิทธิพลดึงดูดระหว่างโลกกับดวงจันทร์และดวงอาทิตย์ (อิทธิพลของดวงอาทิตย์มีน้อยกว่าดวงจันทร์ประมาณครึ่งหนึ่ง)

น้ำขึ้นเกิดใน 2 ส่วนของโลกคือ ส่วนที่หันเข้าหาดวงอาทิตย์หรือดวงจันทร์ และส่วนที่อยู่ห่างจากซีกโลกด้านตรงข้าม และเกิดน้ำขึ้นน้ำลงสูงสุด หรือน้ำเกิด (Spring tide) เมื่อโลก ดวงจันทร์ ดวงอาทิตย์ อยู่ในแนวเดียวกันหรือ ทุกๆ 2 อาทิตย์ คือ ขึ้น 15 ค่ำ และ แรม 15 ค่ำ และระดับน้ำขึ้นน้ำลงจะเปลี่ยนแปลงน้อยหรือน้ำตาย (Neap tide)เมื่อดวงอาทิตย์ โลก ดวงจันทร์ อยู่ในแนวตั้งฉากคือ วันขึ้น 7 ค่ำ และ แรม 7 ค่ำ

การเคลื่อนที่ขึ้นลงของน้ำบริเวณชายฝั่งทะเลก่อให้เกิดกระแสน้ำขึ้น - น้ำลง (tidal current) ซึ่งอาจมีความเร็ว 7-8 กิโลเมตรต่อชั่วโมง ตอนน้ำขึ้นกระแสน้ำที่ไหลท่วมชายฝั่งต่ำหรือท่วมลำน้ำสายเล็กๆนั้นเรียกว่า "น้ำท่วมฝั่ง (flood tides)" และช่วงกระแสน้ำลดต่ำลง จนบริเวณที่ถูกน้ำท่วมโผล่ขึ้นมาอีกเรียกกระแสน้ำนั้นว่า "น้ำหนีฝั่ง (ebb tide)" เราเรียกบริเวณที่ราบต่ำที่น้ำทะเลท่วมถึงซึ่งอาจเป็นดินหรือทรายก็ได้ ว่า "หาดโคลน (tidal flat หรือ mud flat)" หาดโคลนที่ประกอบด้วยดินโคลนมักมีวัชพืชที่ทนต่อน้ำเค็มขึ้นปกคลุมอยู่เรียกที่รายชนิดนี้ว่า "ลุ่มดินเค็ม (salt marsh)" หาดโคลนบางแห่ง อาจมีสภาวะเหมาะสมจนเป็นแหล่งอาศัยที่สำคัญของหอยหลอดได้

น้ำเกิดหมายถึงน้ำขึ้นสูงมากและลงต่ำมาก ในขณะที่น้ำตายหมายถึงน้ำขึ้นและน้ำลงน้อยมาก ทั้งนี้ในบริเวณที่มีน้ำขึ้นลงวันละสองรอบ วันที่น้ำตายอาจเห็นน้ำขึ้นสูงสุดและน้ำลงต่ำสูงเพียงอย่างละครั้งเดียว
นันทนา วีระชน

นันทนา วีระชน เป็นนักเขียนชาวไทยผู้เขียนงานนวนิยาย ซึ่งนำมาสร้างเป็นภาพยนตร์และละครโทรทัศน์หลายเรื่อง อาทิ "ไม่สิ้นไร้ไฟสวาท", "ปีกมาร", "สะใภ้ปฏิวัติ", "เพลิงพ่าย", "แรงเงา", "คุณหญิงบ่าวตั้ง", "อีเปรี้ยวตลาดแตก", "ไฟเสน่หา", "ไปไม่ถึงดวงดาว", "ลูกหลง", "ลูกเขยซ่า พ่อตาแสบ", "พ่อจอมยวน แม่จอมยุ่ง", "เมียแต่ง", "บ้านนี้ผีไม่ปอบ", "ดงดอกเหมย", "รักนี้หัวใจเราจอง" ฯลฯ รวมไปถึงงานเขียนบทละครโทรทัศน์อีกมากมาย ทั้งที่มาจากนวนิยายของตัวเองและของนักเขียนท่านอื่น

มาช่วงหลังงานเขียนนวนิยายของเริ่มซาลง แต่ก็ยังไม่ทิ้งงานเขียนเนื่องจากเป็นงานที่เธอรัก แม้จะมีออกมาปีละ 2-3 เรื่อง ถ้าเทียบกับเมื่อก่อนที่มีปีละ 9-10 เรื่อง[[หมวดหมู่:นักเขียนชาวไทย]]
[[หมวดหมู่:นักเขียนบทโทรทัศน์ชาวไทย]]
ธรณีภาค

ธรณีภาค (; มีรากศัพท์จากภาษากรีก "λίθος [lithos]" แปลว่า "หิน" และ "sphere" แปลว่า "โลก") เป็นชั้นหินแข็ง ที่อยู่ส่วนนอกสุดของโลก ซึ่งรวมตั้งแต่ชั้นหินหนืดตอนบนและชั้นเปลือกโลก

ชั้นธรณีภาคประกอบไปด้วยชั้นเปลือกโลกและชั้นหินหนืดตอนบน ซึ่งเป็นชั้นนอกสุดของโลกที่มีความแข็ง ธรณีภาควางตัวอยู่บนชั้นฐานธรณีภาคที่มีความอ่อนตัวกว่า ร้อนกว่า และลึกกว่า รอยต่อระหว่างชั้นธรณีภาคและชั้นฐานธรณีภาคจะแยกโดยดูจากลักษณะการตอบสนองต่อแรง ชั้นธรณีภาคเป็นชั้นที่มีความแข็งต่อเนื่องมาเป็นระยะเวลานานตามเวลาทางธรณีและสามารถแตกหักได้ แตกต่างจากชั้นฐานธรณีภาคที่มีความยืดหยุ่นกว่า

ชั้นธรณีภาคแบ่งได้เป็น ธรณีภาคมหาสมุทร มีความสัมพันธ์กับแผ่นมหาสมุทรและรองรับพื้นที่ที่เป็นมหาสมุทรทั้งหมดของโลก มีความหนาประมาณ 50-100 กิโลเมตร และธรณีภาคพื้นทวีป มีความสัมพันธ์กับแผ่นทวีป มีความหนาตั้งแต่ 40-200 กิโลเมตร มีความดันน้อยกว่าธรณีภาคมหาสมุทร